Svenska Klubben
2024-02-07 17:00 - 18:00, 2024-01-25 17:00 - 18:00 (Europe/Helsinki) | Pääkirjasto, Maaherrankatu 12, Kuopio, 70100, Suomi
Haluaisitko puhua ruotsia, mutta et tiedä, kenen kanssa?
Kom med i Svenska klubben!

Kuopion kaupunginkirjaston ja Pohjola-Nordenin Svenska klubben on ruotsinkielinen keskustelukerho kaikentasoisille puhujille. Kokoonnumme noin joka toinen viikko pääkirjaston Kohtaamo-tilassa (1. kerros) klo 17.
Kokoontumiskerrat kevätkaudella:
to 25.1. | ke 7.2. | to 22.2. | ke 20.3. | to 4.4. | ke 17.4. | to 2.5. |
Tervetuloa mukaan!

Kantin kestävä keskiviikko: Perinteiset lakat ja puupintojen hoito
2024-02-07 16:30 - 18:00 | Kuopion museon monitoimi- ja työpajatila, Museokatu 1, Kuopio, 70100, Suomi
Keskiviikkona 7.2. klo 16.30-18 Kantin kestävä keskiviikko -tapahtumasarjan aiheena on perinteiset lakat ja puupintojen hoito. Tapahtuma pidetään Kuopion museon monitoimitilassa.
Tule kuulemaan puupintojen hoidosta ja perinteisistä lakkausmenetelmistä Kuopion kulttuurihistoriallisen museon kovien materiaalien konservaattorilta. Tilaisuudessa voit myös esittää kysymyksiä aiheesta. Esillä myös Kuopion kaupunginkirjaston aineistovinkkejä teemaan liittyen.
Tilaisuuteen on vapaa pääsy, tervetuloa!
Luento-osuus striimataan Kuopion museon Youtube-kanavalle.

Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.
Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.
Kevätkauden aikataulu:
3.1. klo 16.30-19 OMPELUSEURAT parsintapaja sekä esityssarjassa Kappaleita – taustamusikaali – suuntaa-antavasti kokoon kursittu valikoima viisailta lainattua tekstiä ja yksinkertaista musiikkia. Tilaisuuden toimittaa esitystaiteilija Lasse Forsgrén.
7.2. klo 16.30-18 Perinteiset lakat ja puupintojen hoito
14.2. klo 16.30-19 OMPELUSEURAT: Toppavaatteiden korjaus
13.3. klo 16.30-19 OMPELUSEURAT: Pehmolelujen korjaaminen
3.4. klo 16.30-18 Kirjastopuutarhat ja laatikkoviljelyn vinkit
24.4. klo 16.30-19 OMPELUSEURAT: Farkunpaikkaus. Esityssarjassa vuorossa on testailua keskeneräisestä näyttämöteoksesta Avaruus -self made space. Esiintyjät Reetta-Kaisa Iles ja Mika Juusela. Esitys ammentaa todellisista astronauttikokemuksista, mielleyhtymistä ja inhimillistä eriytyneisyyden kokemuksista. Ensi-ilta Koko teatterissa Helsingissä toukokuussa.
15.5. klo 16.30-19 OMPELUSEURAT: Kangaskenkien ja laukkujen kunnostaminen
5.6. klo 16.30-18 Laatikkoviljelmän kevätkylvö
(Ohjelmamuutokset ja täydennykset ovat mahdollisia!)

Pääkirjaston satutunnit keväällä 2024
2024-02-07 10:00 - 10:30, 2024-01-31 10:00 - 10:30, 2024-01-24 10:00 - 10:30 | Pääkirjasto, Maaherrankatu 12, Kuopio, 70100, Suomi
Satutunnit pidetään pääkirjaston lasten- ja nuortenosastolla keskiviikkoisin klo 10. Satutunti kestää n. puoli tuntia ja sopii 3-7-vuotiaille. Ei ennakkoilmoittautumista. Tervetuloa!
3.1. Aamusta päivä alkaa
10.1. Sinnikäs ei lannistu
17.1. Pakkanen paukkuu! (tukiviitottu)
24.1. Pakkastaikaa (Pakkaspäivien ohjelmaa)
31.1. Lekotellaan
7.2. Lasketaan mäkeä
14.2. Ystäviä aina (tukiviitottu)
21.2. Seepran raidat
28.2. Hammashommia
6.3. Hassuja juttuja
13.3. Leikitäänkö? (tukiviitottu)
20.3. Pajunkissoja ja kevään merkkejä
27.3. Puput loikkii pääsiäiseen! HUOM! kokoussalissa, 1. krs
3.4. Pahassa pinteessä
10.4. Hiiripiiri
17.4. Kotiaskareita (tukiviitottu)
24.4. Mäyrän kanssa metsässä
1.5. Vappu, kirjasto suljettu, ei satutuntia
8.5. Perhe on paras
15.5. Kalojen kotona
22.5. Ihana kevät (tukiviitottu)
29.5. Lähdetään retkelle!

Gergö Kártyás: Luontokuvia Unkarista
2024-02-07 08:00 - 2024-03-02 15:00 | Nilsiän kirjasto, Ukko-Paavontie 15, Nilsiä, 73300, Suomi
Nilsiän kirjastossa esillä Gergö Kártyásin luontokuvia Unkarista 7.2. -2.3.2024
Tervetuloa!

Mediataitoviikon luento digipelaamisesta lasten ja nuorten vanhemmille
2024-02-05 17:00 - 17:30 | Pääkirjasto, Maaherrankatu 12, Kuopio, 70100, Suomi
Kriisikeskus luennoi aiheesta Miten vanhempi voi tukea lapsen tai nuoren digipelaamisen hallintaa?
(pääkirjaston ylälava)
Luennon jälkeen voi jäädä keskustelemaan aiheesta. Vapaa pääsy.
Tervetuloa!
Luento on osa Kuopion kaupunginkirjaston Mediataitoviikon tapahtumia.

Mediataitosuunnistus lapsille
2024-02-05 08:00 - 2024-02-11 16:00 | Pääkirjasto, Maaherrankatu 12, Kuopio, 70100, Suomi
Mediataitoviikon omatoiminen suunnistus lapsille ja lapsiperheille on avoinna pääkirjaston lasten- ja nuortenosastolla 5. – 11.2.
Mediataitoihin tutustuttavilta rasteilta kirjaimia keräämällä löytyy vastaus kysymykseen ”Mitkä helpottavat erilaisten medioiden käyttämistä?”.

Kantti-satutunti: Mahtava metsäretki
2024-02-02 09:30 - 10:00 | Kanttikuopio, Museokatu 1, 70100 Kuopio
Kantti-satutunnit
Kantti-satutunneilla pääkirjaston sadut saavat seurakseen tiedonmuruja museolta.
Tapahtumat järjestetään Kuopion museon tiloissa.
pe 2.2. klo 9.30: Mahtava metsäretki -satutunti
pe 9.2. klo 9.30: Postiseikkailu-satutunti
pe 16.2. klo 9.30: Lelu leikin loihtii -satutunti
pe 23.2. klo 9.30: Vuodenaikojen ihmeet -satutunti
Lisätietoja tapahtumasta: kuopionmuseot.fi/tapahtumat
Tapahtumaan on vapaa pääsy, mutta pyydämme ryhmiä ennakkoilmoittautumaan etukäteen Kuopion museon asiakaspalveluun kuopionmuseo@kuopio.fi / 017 182 603.

Venäjänkielinen keskustelutilaisuus / Вечер встречи соотечественников
2024-02-01 17:00 - 18:00 | Nilsiän kirjasto, Ukko-Paavontie 15, Nilsiä, 73300, Suomi
Rakkaat ystävät!
Tervetuloa Nilsiän kirjastoon torstaina 1.2.2024 klo 17–18 keskustelemaan venäjäksi ajankohtaisista kysymyksistä tai vain viettämään aikaa hyvässä seurassa.
Tuo myös ystäväsikin solmimaan uusia tuttavuuksia!
———————————————————————-
Вечер встречи соотечественников
Дорогие друзья и соотечественники!
Приглашаем вас на вечер встреч в библиотеку Нильсия.
Приходите сами и приводите друзей
завести новые знакомства, обсудить насущные вопросы или просто провести хорошо время в кругу соотечественников.
Библиотека Нильсия.
Подробная информация по тел. 0447482358.
С уважением Ирина

Maailmanmusiikin ilta pääkirjastolla: Carreteros-yhtye
2024-02-01 17:00 - 18:00 | Pääkirjasto, Maaherrankatu 12, Kuopio, 70100, Suomi
Pääkirjastolla vietetään maailmanmusiikin iltaa torstaina 1.2. klo 17 alkaen. Yläkerran lavalla esiintyy tuolloin Carreteros, jonka ohjelmistoon kuuluu musiikkia Espanjasta, Latinalaisesta Amerikasta, Itä-Euroopan juutalaisilta ja Suomesta. Carreterosissa soittavat Juha Mäntylä (haitari/piano), Hanna Kalliokoski (huilu), Mari Sihvo (laulu), Markku Huttunen (kitara) ja Jarmo Saarti (lyömäsoittimet).
Tervetuloa kuuntelemaan!
Maailmanmusiikin ilta käynnistää Oppia ja iloa musiikista -hankkeen tapahtumatäyteisen vuoden 2024. Lisää hanketapahtumia on tulossa pää- ja lähikirjastoihin pitkin vuotta –seuraa hankkeen tapahtumatiedotusta somessa ja verkkokirjastossamme!
Oppia ja iloa musiikista on Kuopion kaupunginkirjaston musiikkikirjastotyön kehittämiseen suunnattu AVI-hanke, jossa järjestetään erilaisia musiikkitapahtumia asiakkaille. Tapahtumien tarkoitus on tukea ja lisätä eri ikäisten kirjaston käyttäjien musiikin harrastamista ja tuottaa asiakkaille hyvinvointia musiikin kautta. Hankkeessa yhteistyössä mukana ovat Savonia-AMK:n musiikkipedagogiopiskelijat.
#OppiaJaIloaMusiikista

Mari Forsmanin kuvataidetta
2024-02-01 08:00 - 2024-02-29 21:00 | Tuusniemen kirjasto, Keskitie 34-38, Tuusniemi, 71201, Suomi
Tuusniemen kirjastolla esillä Mari Forsmanin töitä.
Tervetuloa!

Lautapeli-illat 15-200-vuotiaille
2024-01-31 15:00 - 18:30 | Pääkirjasto, Maaherrankatu 12, Kuopio, 70100, Suomi
Keväällä pääkirjastolla lautapelaillaan jälleen yhdessä useamman kerran! Lautapeli-ilta on tarkoitettu kaikille 15-200-vuotiaille, ja se pidetään keväällä neljä kertaa vaihtuvin teemoin. Pelailupaikkana 2. kerroksen lavan ympäristö.
Ajankohdat ja teemat:
ke 31.1. klo 15-18.30
Yhteistyöpelit
Pelejä, joissa pelaajilta vaaditaan yhteistyötä pelin voittamiseksi.
ke 28.2. klo 15-18.30
Yksi voittaa -pelit
Pelejä, joissa kaikki pelaavat kaikkia vastaan ja taistelevat yhtälailla voitosta.
ke 27.3. klo 15-18.30
Helpposääntöiset ja klassikkopelit
Pelejä, joissa on helposti opittavat säännöt tai ne ovat ns. klassikoita, kuten Afrikan tähti, shakki tai Monopoli.
ke 24.4. klo 15-18.30
Kaikenlaiset pelit, ei teemaa!
Tule viettämään hauskaa peli-iltaa kirjastoon mukavassa seurassa! Voit osallistua yksin tai yhdessä kavereiden kanssa. Tutustu teemanmukaisiin peleihin tai valitse jokin muu esillä olevista peleistä. Henkilökuntaa on mukana opastamassa ja pelailemassa.
Tervetuloa!

Elävä äänikirja / Kaavin kirjasto
2024-01-31 14:00 - 15:00 | Kaavin kirjasto, Kaavintie 24 B, Kaavi, 73600, Suomi
Kaipaatko lepoa päivän rientojen keskellä?
Tule kuuntelemaan ääneen luettua kirjallisuutta, käsityön kanssa tai ilman!
Tilaisuudessa luetaan lyhyehköjä tekstejä, kuten novelleja.
Paikka: Kaavin kirjasto
Aika: Keskiviikko 31.1. klo 14
Kirjasto tarjoaa osallistujille päiväkahvit.
Jos kätesi kaipaavat tekemistä, paikan päältä löydät värityskuvia ja värikyniä.
Tervetuloa!

Kielikahvila / Language Café, Neulamäki
2024-01-30 17:00 - 18:30 | Neulamäen kirjasto, Juontotie 6, Kuopio, 70150, Suomi
KIELIKAHVILA

Neulamäen lähikirjastossa seuraavina tiistaipäivinä klo 17.00–18.30
30.1. | 27.2. | 26.3. | 28.5.
Lets speak suomi! Tule Neulamäen kirjaston kielikahvilaan pelaamaan lautapelejä ja harjoittelemaan suomea rennossa ilmapiirissä.
Neulamäen kirjaston kielikahvila on kaikille avoin tapahtuma, jossa harjoitellaan puhumaan suomea mukavassa ilmapiirissä. Vapaamuotoisen keskustelun ja pelien lomassa tutustuu myös helposti uusiin ihmisiin ja kulttuureihin, mutta toki tilaisuuteen saa osallistua ihan vaan kuuntelijanakin.

Tutustu uusiin ihmisiin
Juttele ja rupattele
Opi puhumaan suomea rennossa porukassa pelaten hauskoja pelejä

Neulamäen kirjaston työntekijät osallistuvat peleihin ja keskusteluun sekä keräävät ideoita kielikahvilan kehittämiseen.
Tule mukaan vaikka koko perheen voimin ja ota mukaan rentoa asennetta ja hymyä! Tarjolla on kahvia ja teetä.
Tapahtuma on maksuton, eikä siihen tarvitse ilmoittautua etukäteen.
Tervetuloa!

LANGUAGE CAFÉ
On following Tuesdays 5PM–6.30PM
30 Jan | 27 Feb | 26 March | 28 May
at NEULAMÄKI LIBRARY
Lets speak Suomi! Welcome to Neulamäki Library Language Café to play boardgames and learn Finnish.
Neulamäki Library Language Café is an open, relaxed event where you can practice speaking Finnish in a comfortable atmosphere. When you strike up a conversation, it’s easy to get to know new people and cultures.  Of course, you can also participate just by listening!

Meet new people
Chat and exchange thoughts
Learn to speak Finnish in a casual group, playing fun board games

Library staff will also take part in the games and conversations to collect ideas for future gatherings.
So come along, bring a relaxed attitude and a smile! You can take your whole family with you if you like! No registration needed. Coffee and tea available.

Nuorten kino
2024-01-27 13:00 - 15:30 | Pääkirjasto, Maaherrankatu 12, Kuopio, 70100, Suomi
Tervetuloa viettämään nuorten leffahetkeä pääkirjastoon! Nuorten kino pidetään tammikuusta toukokuuhun kuukauden viimeisenä lauantaina, paitsi maaliskuussa, jolloin se pidetään jo 23.3.
Nuorten kinossa katsellaan mukavia nuorten leffoja pääkirjaston kokoussalissa klo 13 alkaen. Muistakaa kuitenkin tarkistaa elokuvien ikärajat! Täysi-ikäisen huoltajan seurassa K-12-elokuviin pääsevät 9 vuotta täyttäneet ja K-16-elokuviin 13 vuotta täyttäneet nuoret.
Nuorten leffahetkissä on tarjolla myös leffan teemaan sopivaa nuortenkirjallisuutta.
Leffahetkiin saa tuoda pientä purtavaa, kuten karkkia ja popcornia, mutta jätäthän pizzat ja hampurilaiset kotiin.
27.1. klo 13 Night at the museum – Yö museossa K-12
24.2. klo 13 Piin elämää K-12 HUOM! Elokuva vaihtunut!
23.3. klo 13 Beasts of the southern wild K-12
27.4. klo 13 the Kingsman K-16
25.5. klo 13 Miss Farkku-Suomi K-12

Lasten leffalauantai
2024-01-27 10:00 - 12:00 | Pääkirjasto, Maaherrankatu 12, Kuopio, 70100, Suomi
Tervetuloa viettämään lasten leffalauantaita pääkirjastoon! Leffalauantait pidetään tammikuusta toukokuuhun kuukauden viimeisenä lauantaina, paitsi maaliskuussa, jolloin leffalauantai on jo 23.3.
Leffalauantaissa katsellaan mukavia lastenleffoja pääkirjaston kokoussalissa klo 10 alkaen. Muistakaa kuitenkin tarkistaa elokuvien ikärajat. K-7 elokuviin 4-vuotiaat täysi-ikäisen huoltajan seurassa. Leffalauantaissa on tarjolla myös lastenkirjallisuutta sekä pientä puuhastelua, kuten värityskuvia.
Leffahetkiin saa tuoda pientä purtavaa, kuten karkkia ja popcornia, mutta jätäthän pizzat ja hampurilaiset kotiin.
27.1. klo 10 The Lego Batman movie -elokuva K-7
24.2. klo 10 Ice Age – Jäätikön sankarit K-7
23.3. klo 10 Supermarsu 2
27.4. klo 10 Vakoojat valepuvuissa K-7
25.5. klo 10 Pelle Hermanni, S

Pakkaspäivät: Kantti-satutunnit
2024-01-26 10:30 - 11:00, 2024-01-26 09:45 - 10:15, 2024-01-26 09:00 - 09:30, 2024-01-25 10:30 - 11:00, 2024-01-25 09:45 - 10:15, 2024-01-23 10:30 - 11:15, 2024-01-23 09:45 - 10:15, 2024-01-23 09:00 - 09:30 | Kanttikuopio, Museokatu 1, 70100 Kuopio
Lasten oma Pakkaspäivät-tapahtumaviikko on pian taas täällä!Kuopion pääkirjasto ja Kuopion museo järjestävät tänä vuonna viikon kunniaksi Tarinoiden taikaa -satutunteja.
Satutunnilla herätetään eloon kolme lyhyttä tarinaa taioista ja taikuudesta. Tarinat saavat uusia, mielikuvitusta kutkuttavia ulottuvuuksia museon tietoiskuista, jotka kertovat entisaikojen taikuuden ja uskomusten värittämästä elämästä. Teemaan sopivan tunnelman takaa se, että satutunnit toteutetaan museon savutuvassa. Savutupa ei ole esteetön.
Satutunnit kestävät noin puoli tuntia ja niitä järjestetään viikon aikana seuraavasti:

ti 23.1. klo 9.00, klo 9.45 ja klo 10.30
to 25.1. klo 9.45 ja klo 10.30
pe 26.1. klo 9.00, klo 9.45 ja klo 10.30

Tapahtumaan on vapaa pääsy, mutta tilaa savutuvassa on vain rajallisesti, joten varaathan paikan omalle ryhmällesi, seurueellesi tai perheellesi etukäteen Kuopion museon asiakaspalvelusta kuopionmuseo@kuopio.fi / 017 182 603.
Muut teemaviikon tapahtumat löydät täältä: https://kuopionseina.fi/pakkaspaivat/

Teemalliset legopajat
2024-01-24 13:00 - 15:30, 2024-01-24 10:00 - 12:30 | Pääkirjasto, Maaherrankatu 12, Kuopio, 70100, Suomi
Hei mestarirakentajat ja legointoilijat! Tervetuloa pääkirjaston teemallisiin legopajoihin! Pajat pidetään kerran kuussa ja niissä rakennellaan vaihtuvan teeman mukaisesti.
Legopajat järjestetään pääkirjaston lasten- ja nuortenosaston työpajatilassa. Suositusikäraja 7+, nuoremmat täysi-ikäisen huoltajan seurassa.
KE 24.1.   klo 10–12.30 ja 13–15.30 Teemana: Taikuus
LA 10.2. klo 10–12.30 ja 13–15.30  Teemana: Robotit ja laitteet
TI 12.3. klo 12.30–15.30 Teemana: Unelmien puutarha
TI 9.4. klo 12.30–15.30 Teemana: Supersankarit ja sarjakuvat
LA 11.5. klo 10–12.30 ja 13–15.30 Teemana: Avaruus

Lauluja metsästä -konsertti
2024-01-22 17:00 - 18:00 | Pyörön kirjasto, Jalkasenkatu 3, Kuopio, 70820, Suomi
Antti Raekallion osallistava lastenlaulu-kokonaisuus saapuu Pyörön kirjastoon! Tervetuloa kuuntelemaan erilaisia metsäaiheisia lauluja ja kokeilemaan soittimia.
Suunnattu lapsiperheille ja 3-8-vuotiaille!
Konsertti on osa Pakkaspäivien ohjelmaa.

Pakkaspäivät: Kirjava lumihiutale -seinä
2024-01-20 10:00 - 2024-01-28 16:00 | Pääkirjasto, Maaherrankatu 12, Kuopio, 70100, Suomi
Alkaako iänikuinen lumihiutaleitten vaaleus ja haaleus ärsyttää? Tule siis pääkirjaston lasten- ja nuortenosastolle, missä pääset värittämään oman värikkään lumihiutaleesi! Voit viedä lumihiutaleen kotiin piristykseksi tai jättää sen kirjastoon, jolloin se tulee osaksi värikästä lumihiutaleseinää.
Lumihiutaleita voi väritellä omatoimisesti koko Pakkaspäivien ajan 20.-28.1.2024 pääkirjaston aukioloaikojen mukaisesti. Tervetuloa!
